**PREDLOG OPERATIVNIH ZAKLJUČAKA SA SEDMOG SASTANKA POSEBNE GRUPE ZA REFORMU JAVNE UPRAVE**

1. Crna Gora će uzeti u obzir dobijene inpute nakon javnih konsultacija u odnosu na izmjene Zakona o slobodnom pristupu informacijama, i u saradnji sa SIGMA-om i Evropskom komisijom osiguraće poštovanje evropskih standarda i principa potpunog i transparentnog pristupa informacijama u posjedu javne uprave, uz ograničene restrikcije (kao što su pitanja nacionalne bezbjednosti);
2. Do narednog sastanka Posebne grupe za RJU Crna Gora će osigurati analizu mehanizma nagrađivanja državnih službenika kako bi se osigurala potpuna transparentnost procesa i povećala atraktivnost javne uprave za novozaposlene;
3. Do narednog sastanka Posebne grupe za RJU Crna Gora će dostaviti izvještaj o praćenju sprovođenja Zakona o državnim službenicima i namještenicima, uključujući lokalni nivo i u upravnu inspekciju;
4. Do narednog sastanka Posebne grupe za RJU Crna Gora će izraditi i redovno ažurirati registar svih organa javne uprave;
5. Do nadzornog sastanka (koji će se okvirno održati u aprilu 2020.) Crna Gora će uraditi srednjoročnu evaluaciju Strategije reforme javne uprave i, na osnovu rezultata ove evaluacije, definisati prioritete budućeg strateškog okvira za reformu javne uprave;
6. Do nadzornog sastanka (koji će se okvirno održati u aprilu 2020.) Crna Gora će pripremiti potrebne analize trenutnog programa PFM-a i, na osnovu rezultata ove analize, definisati prioritete budućeg strateškog okvira za PFM;
7. Do narednog sastanka Posebne grupe za RJU Crna Gora će uz podršku SIGMA-e obezbijediti mehanizam kontrole kvaliteta javnih konsultacija.
8. Do sledećeg sastanka Posebne grupe za RJU Ministarstvo finansija i Uprava za kadrove će osigurati nadogradnju sistema centralne kadrovske evidencije i povezanost sa sistemom obračuna zarada, kao i da se podaci redovno ažuriraju u skladu sa zakonom i da se na osnovu istog isplaćuju zarade;
9. Do narednog sastanka Posebne grupe Crna Gora će finalizovati okvir za upravljačku odgovornost i započeti sa implementacijom u svim ministarstvima, uključujući pilot ministarstvo koje će osigurati delegiranje ovlašćenja za donošenje odluka;
10. Do narednog sastanka Posebne grupe Crna Gora će koristiti sistem interoperabilnosti registara za unaprijeđenje i pojednostavljenje odabranih administrativnih postupaka;